17/06/2011 | Administración LocalMunicipal
Narón
Secretaría
Anuncio de aprobación definitiva, e publicación do texto íntegro, do Regulamento de selección de persoal funcionario interino e laboral temporal do Concello de Narón

Aprobado inicialmente polo concello pleno en data 28-04-2011 o “Regulamento para a selección de persoal funcionario interino e laboral temporal do Concello de Narón”, e non téndose presentado alegacións durante o periodo aberto ó efecto, de conformidade co apartado segundo do acordo, este considerase elevado a definitivo e se procede á publicación do texto íntegro no BOP, para a súa entrada en vigor do REGULAMENTO DA SELECCIÓN DE PERSOAL FUNCIONARIO INTERINO E LABORAL TEMPORAL DO CONCELLO DE NARÓN Artigo 1.º. O obxecto do presente é a regulación da cobertura temporal de prazas vacantes tanto de persoal funcionario, como de persoal laboral do Concello de Narón, con funcionarios interinos e con persoal laboral temporal, nos casos previstos legalmente, e demais supostos permitidos pola normativa vixente. O sistema selectivo será o de concurso, mediante valoración de méritos. Non será de aplicación nos casos en que, para a tal cobertura temporal, polo órgano competente, se acorde a celebración de probas selectivas específicas. Artigo 2.º. Para facer efectivo o sistema de cobertura, por resolución da Alcaldía, aprobarase a convocatoria para a elaboración de listas de aspirantes para cada unha das prazas e/ou contratacións laborais temporais que se prevea que poidan producirse, ben por estar vacantes segundo a oferta pública de emprego, ben por sustitución, baixas ou calquera necesidades que xurda de conformidade coa normativa vixente, que se publicará no Boletín Oficial da Provincia, a fin de que, no prazo de vinte días naturais, a partir do seguinte ó da tal publicación, os interesados presenten as súas instancias, acompañadas da documentación que acredite a titulación e os demais requisitos esixidos para desempeña-la praza ou prazas ás que opten e os méritos que, de conformidade co baremo que se fixa no presente regulamento, desexen que se lles teñan en conta. A convocatoria establecerá a denominación e características e requisitos das prazas e a titulación esixible para o acceso ás mesmas. Artigo 3.º. Os requisitos xerais para participar na convocatoria, serán os determinados na Lei 7/2007, do 12 de abril, que aproba o Estatuto Básico do Empregado Público no seu artigo 56: 1. Nacionalidade española sin perjuicio do determinado no artigo 57 do citado Estatuto.2. Ter cumplidos 16 anos e non exceder da idade de xubilación 3. Non haber sido separado mediante expediente disciplinario do servizo de AAPP, organismos constitucionais ou estatutarios das CCAA, nin estar en situación de inhabilitación absoluta ou especial para empregos ou cargos públicos por resolución xudicial 4. Posuír a titulación esixida para o posto. No caso das prazas de chofer se requirirá, ademais, estar en posesión do carnet de conducir clase C. Artigo 4.º. As solicitudes, dentro do prazo sinalado para tal efecto, presentaranse no Rexistro Xeral do Concello ou na forma prevista no art.38.4 da Lei 30/1992, do 26 de novembro, do réxime xurídico das administracións públicas e do procedemento administrativo común, no modelo oficial establecido para tal efecto, que se facilitará no Rexistro municipal e na páxina web (www.naron.es), acompañando acreditación documental dos méritos que se aleguen e que teñan relación coa praza ou prazas convocadas. Só se estimarán os méritos que resulten debidamente acreditados e que se presenten voluntariamente dentro do prazo sinalado na convocatoria. Ó persoal que resulte seleccionado requiriráselle a exhibición da documentación orixinal acreditativa dos méritos computados; se non se presentará a documentación ou se acreditase algunha irregularidade, dictarase a resolución que resulte conforme a dereito. Aqueles aspirantes que formen parte da lista de emprego no momento da renovación da mesma e que desexen continuar nela, deberán presentar solicitude en modelo normalizado quedando exentos de aportar a documentación que xa tiveran aportado en convocatorias anteriores, excepto que a mesma houbese experimentado algunha variación Artigo 5.º. Rematado o prazo de presentación de solicitudes, cos aspirantes que cumpran os requisitos que para cada caso se establezan, formaranse as correspondentes listas unitarias para cada praza de categoría igual e/ou asimilada, con independencia do carácter funcionarial ou laboral da mesma, podendo fixarse un número máximo de compoñentes de cada lista, en función do número de instancias presentadas Artigo 6.º. Para a elaboración e xestión das listas, nomearase por resolución da Presidencia unha comisión permanente de selección, que terá unha composición exclusivamente técnica. A comisión permanente de selección resolverá durante o proceso de elaboración e xestión das listas tódalas custións de interpretación que puideran presentarse Artigo 7.º. Unha vez elaboradas as listas pola comisión permanente de selección, elevaranse á Alcaldía, que as aprobará por resolución e, unha vez aprobadas, expoñeranse no taboleiro de anuncios do concello e na páxina web (www.naron.es) os/as aspirantes excluidos/as e os que non figuren na lista, disporán dun prazo de dez días hábiles a contar dende o seguinte á publicación das listas, para subsanar o defecto que motivase a súa exclusión. Transcurridos os dez días, si a subsanación de defectos derá lugar á modificación das listas, publicarase nova Resolución polos medios indicados anteriormente. Contra a resolución aprobatoria das listas, que esgotará a vía administrativa, poderá interpoñerse recurso contencioso-administrativo, segundo o disposto na normativa vixente. Artigo 8.º. O nomeamento e cesamento do persoal funcionario interino e do contratado laboral temporal, realizarase de conformidade coa lexislación vixente aplicable en cada caso. Artigo 9.º. As listas poderán renovarse despois de que se resolvan todas as convocatorias de acceso ós corpos, escalas, subescalas e/ou categorías, incluídos na oferta pública de emprego de cada ano, perdendo validez no momento que se aproben por resolución da Alcaldía as listas renovadas, as que ata entón estiveran vixentes, pero sen que iso afecte ó persoal nomeado en virtude das mesmas e durante a súa vixencia. A orde de prelación dos aspirantes incluídos nas listas irase modificando cos conseguintes chamamentos, de acordo coas seguintes regras: – Se o aspirante chamado non puidera ser nomeado por causa xustificada, discrecionalmente apreciada, previo informe da comisión permanente de selección, conservará a súa orde de prelación na lista; en caso contrario, será excluído da mesma. – Se calquera dos/as integrantes da lista renunciara a formar parte da mesma, ou unha vez nomeado/a renunciara, fora separado/a do servicio por sanción disciplinaria e/ou por despido declarado procedente, será excluído da lista. – En caso de empate na puntuación dos/as aspirantes no momento de ser chamados/as, o chamamento farase por orde alfabético, na orde que estableza o resolución da Xunta de Galicia para cada ano, referida a selección de pesoal da Administración Autónoma de Galicia. Artigo 10.º. O baremo aplicable para a valoración dos méritos será o seguinte: 1. Por aprobar probas selectivas de acceso á condición de funcionario de carreira ou laboral fixo no Concello de Narón, no último proceso selectivo, relacionado co posto de traballo, categoría ou nivel, ata un máximo de 20 puntos. A puntuación virá determinada, pola suma das notas obtidas nas probas aprobadas ó mesmo corpo, escala, subescala da lista da que se pretenda formar parte. Neste caso a súa prelación virá dada, pola suma das notas das probas da fase de oposición. No caso de empate prevalecerá a nota máis alta obtida no primeiro exame.2. Por servizos prestados nos últimos 10 anos e ata un máximo de 20,00 puntos: • Servizos prestados no mesmo ou superior corpo, escala, subescala e/ou categoría da lista da que se pretenda formar parte, no Concello de Narón: 0,30 puntos por cada mes completo ou fracción superior a quince días. • Servizos prestados no mesmo ou superior corpo, escala, subescala e/ou categoría da lista da que se pretenda formar parte, noutras administracións públicas xustificados mediante certificación de servizos prestados realizada pola Administración onde se prestasen os servizos: 0,20 puntos por cada mes completo ou fracción superior a quince días. • Servizos prestados na mesma especialidade e en categoría igual ou superior, da lista da que se pretenda formar parte en centros, entidades ou empresas xustificados mediante fotocopia dilixenciada do contrato de traballo ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social: 0,10 puntos cada mes completo ou fracción superior a quince días.3. Por cursos relacionados coa actividade a desenvolver impartidos pola administración pública ou homologados, ata un máximo de 5,00 puntos: • De máis de 100 horas: 1 punto. • De máis de 70 a 100 horas: 0,75 puntos. • De máis de 40 a 70 horas: 0,50 puntos. • De máis de 15 a 40 horas: 0,35 puntos. • De menos de 15 horas: 0,20 puntos. No suposto de que na acreditación dos cursos non figure o número de horas, aplicarase a puntuación mínima. No caso de dous cursos iguais so se valorará o último realizado. Os cursos de formación acreditaranse mediante presentación da fotocopia dilixenciada da certificación, titulo ou diploma no que figure nome do título, contidos e duración ademais da entidade impartidora.4. Polo coñecemento acreditado do idioma galego, computándose únicamente o grao superior alegado, e concedéndose validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: 5. A Comisión de valoración, no momento do chamamento dos candidatos a un posto de traballo determinado, en atención as características do devandito posto a ocupar, resérvase a opción de realizar unha entrevista cos candidatos que figuren nos 5 primeiros postos da lista, entrevista que será valorada cun máximo de 2 puntos.6. No caso de existir informe desfavorable do responsable dunha unidade administrativa, debidamente xustificado, relativo ó traballo desempeñado polos/as aspirantes en calquera posto no Concello de Narón, o/a aspirante será penalizado co desconto de 20 puntos, ocupando o posto que lle corresponda trala penalización Artigo 11.º. No prazo máximo de tres días naturais, dende o chamamento, o/a aspirante seleccionado, deberá presentarse para a incorporación o posto correspondente. De non facelo, entenderase que renuncia ó nomeamento e a súa permanencia na correspondente lista de aspirantes. Artigo 12.º. Esta bolsa de emprego non se utilizará para cubrir con carácter definitivo as prazas vacantes que sexan susceptibles de aparecer na oferta de emprego público. Artigo 13.º. Os/as traballadores/as contratados de acordo coas presentes bases estarán suxetos ó acordo regulador ou ó convenio colectivo do Concello de Narón, agás no tocante ás melloras sociais. Disposición adicional 1.ª. En cumprimento do establecido no artigo 59 do Estatuto Básico do Empregado Público, as persoas que acrediten unha minusvalía superior o 33%, sumarán 2 puntos máis, o que constitúe un 5% do total da puntuación posible. Os/as candidatos/as deben aportar certificado médico que acredite a súa capacitación para o posto a cubrir. Disposición adicional 2.ª. A convocatoria das bases específicas para elaboración de listas de aspirantes de persoal funcionario interino e laboral temporal do Concello de Narón, farase segundo as necesidades de persoal e se aprobará pola Xunta de Goberno Local. Disposición derradeira. O presente regulamento entrará en vigor ó día seguinte do prazo establecido no artigo 70.2, en relación ó 65.2, da Lei 7/85, de bases do réxime local. Narón, 10 de xuño de 2011. O ALCALDE José M. Blanco Suarez